Ach tugannan Direánach aghaidh, go cróga agus go cráite, ar impleachtaí an easnaimh seo sa dán déanach ‘Boige’, a bhfuil idir thruamhéil agus bhinib as an gcoitiantacht ag roinnt leis: Le filleadh ar ghréasaíocht Uí Ríordáin is tróp sách coitianta é i nuafhilíocht na hÉireann trí chéile ionannú a dhéanamh idir scileanna oidhreachtúla láimhe an athar agus ceird chruthaitheach intleachtúil a mhic, mar atá ionramháil na teanga: focail á láimhseáil chomh cúramach, mar adúirt an Cadhnach tráth, ‘le huibheacha a mbeadh scolb an éin orthu’.